Miten menee, Speedy? Peremmälle. Hauska tavata.
- Tässä on Fab Five. - Olen innoissani!
Autammeko sinut portaat ylös vai mennäänkö ramppia takana?
- Auttakaa vain. - Portaat ylös.
Yksi, kaksi, kolme.
Sillä lailla.
Kas niin.
- Yksi vielä, iso askel. - Rutistakaa.
- Kas näin. - Housuparkasi.
- Tuomme pyyhkeitä. - Anteeksi.
- Peremmälle. - Tervetuloa kotiimme.
- Kaunis talo. - Kuivataan sinut.
- Kiitos, Antoni. - Kiitos.
SILLÄ SILMÄLLÄ
PÄIVÄ 1
KOKEMUKSENI EIVÄT MÄÄRITÄ MINUA VAAN MITÄ PÄÄTÄN OLLA. - C.G. JUNG
Tervetuloa kotiimme.
Anteeksi ja pusi pusi.
- Tässä on tätini Anginique. - Miten menee?
Löysin Speedyn TikTokista.
On ihan mieletöntä, että hän on jakanut siellä tarinansa ja tyylinsä.
Halusin, että tutustutte häneen.
Haluan tsempata muita tuomaan parhaat puolensa esiin.
Voin motivoida ihmisiä tarinallani.
Voitko kertoa, mitä tapahtui? Miten päädyit tähän?
Voin. Huhtikuun 25. 2020 olin autossa äitini ja tätini kanssa.
Musta F-150 ajoi rinnallamme, törmäsi meihin ja suisti meidät tieltä.
Äiti yritti ottaa ohjia autosta, mutta törmäsimme puuhun.
Se oli paha kolari.
Menetin tajuntani ja sitten heräsin.
Minut lennätettiin sairaalaan. Huusin, että olen liian nuori kuolemaan.
Ajattelin vain äitiäni.
En voinut liikuttaa jalkojani. Kroppani oli tunnoton.
Kun pääsimme sairaalaan, selkäytimeni piti leikata.
Sen jälkeen lääkärit kertoivat, etten välttämättä kävelisi enää.
- Halvaannuitko vyötäröstä alaspäin? - Rinnasta alas.
Olin murtunut.
Silloinko kuulit äitisi ja tätisi kuolleen?
Niin.
Todellisuus iski päin tajuntaa kuin nyrkistä.
Tämä siis tapahtui koronan aikaan.
- Se siinä oli vaikeinta. - Se pahensi tilannetta.
Ensimmäisinä viikkoina en nähnyt perhettäni.
Olin tosi yksinäinen ja itkin melkein joka ilta.
Vähemmästäkin. Voi pientä.
Elämäsi on muuttunut paljon parissa vuodessa.
Millaista elämäsi oli ennen?
Elämä oli hauskaa. Juhlin, olin teini. Kaikki oli hauskaa.
Harrastin koripalloa.
New Orleansissa pitää löytää oma intohimonsa, jotta välttyy ongelmilta.
Nimeni Speedy tulee lapsuudestani.
Juoksin harkkoihin, ja valmentaja kysyi nimeäni.
Sanoin "Ray". Sen jälkeen hän kutsui minua Speedyksi.
Speedy on lahjakas yksilö.
Koripallossa hän oli pelintekijä, joten hän sai juosta koko ajan.
Halusin ammattilaiskoripalloilijaksi ja saada äidin ulos lähiöstä.
Äiti tuli joka peliini.
Kun joku ihminen on niin tärkeä elämässä, hänen eteensä antaa kaikkensa.
Tykkään pelata ja uurastaa lujaa. Kentällä olin onnellinen.
- Miten opiskelu sujui? - Hyvin.
Pidin arvosanat hyvinä, jotta voin pelata koripalloa.
- Etkö ollut luokkasi kuudenneksi paras? - Joo.
Erinomaista.
Millaista onnettomuuden jälkeen on ollut?
Kaverit pyytävät minua ulos, mutta se ei oikein huvita.
Jään mieluummin kotiin.
Ulkona käyminen pelottaa, en ole itsevarma enkä seurallinen.
Kun ihmiset tuijottavat häntä, hän jähmettyy.
Hänen mielensä alkaa laukata tuhatta ja sataa.
Eivät kaikki puhu hänestä pahaa.
Hänen pitäisi vain olla oma itsensä.
- Mikä auttaa sinua jaksamaan? - Äiti ei haluaisi minun luovuttavan.
Speedyn onnettomuus sattui kriittisessä vaiheessa. Hän oli 18.
Silloin haaveillaan tulevaisuudesta.
Kaikki pysähtyi. Hän rakentaa itseään uusiksi.
Hän oppii elämään elämäänsä.
Kerro kotisi hyvistä ja huonoista puolista ja esteettömyydestä.
Asun perheen kanssa.
Koska äiti ja täti kuolivat, perheeni on pieni ja tiivis.
Minulla on vain tätini ja serkkuni.
Asunto on alimmassa kerroksessa, mutta sinne on kolme porrasta.
Alin kerros mutta silti portaita.
Sisällä oviaukot ovat kapeat.
En pääse kylppäriin pyörätuolilla.
Vaihdan toiseen tuoliin päästäkseni suihkuun.
Siirrät itsesi tuolista tuoliin ja kolmanteen tuoliin.
Esteellisyys pakottaa sinut vangiksi omassa kodissasi -
ja ulkona, kun et pääse kotiin.
Oletko ajatellut muuttoa omaan esteettömään paikkaan?
Olen miettinyt sitä. Selvitän vielä asioita.
Mitä toivoisit uudesta kämpästäsi?
Sänkyä, jonka saa ylös ja alas.
Joudun nostamaan itseni nykyiselle sängylleni.
- Kaipaan vähän luksusta. - Näen sen sinusta.
Pieni ylellisyys sopii tyyliisi.
Speedyä mahtaa lannistaa.
Asumisolot vaikeuttavat hänen elämäänsä.
Kokkaatko itse?
- En osaa, mutta haluan oppia. - Kuka ruokkii sinut?
Tätini kokkaa minulle joskus. Yleensä syön pikaruokaa.
- Mitä hän tekee? - Tänään maissiriisiä.
Mitä se on?
- Etkö ole kuullut siitä? - En!
Täälläpäin siihen tulee maissia, riisiä ja makkaraa -
mahdollisesti kalan tai kanan kanssa.
- Onko sukusi Louisianasta? - On.
- Tykkäät siis tuhdista lohturuoasta. - Niin.
Mitä itsenäisyyteesi ja nykyiseen elämääsi tulee,
onko ruoanlaitto sinulle tärkeä juttu?
Haluan ehdottomasti oppia kokkaamaan.
Pyörätuolissa olen joutunut huolehtimaan itsestäni.
Minun pitäisi syödä enemmän. Olen aika laiha nyt.
Haluat siis kerätä massaa.
Haluan, että pidämme hauskaa keittiössä, koet voimaantuvasi -
ja kokkaamme jotain hyvää ja helppoa.
Voimmeko tehdä pihviä ja riisiä?
Oletko käynyt hibachi-ravintolassa?
Jossa ruoka paistetaan avogrillillä vai?
- Opettaisitko sen tekoa? - Opetan sinulle, mitä haluat.
Haluan oppia tekemään sitä.
Puhutaan siitä, miten Speedy on muuttunut onnettomuuden jälkeen.
Kun onnettomuus tapahtui, Speedy sulkeutui ja eristäytyi.
Näen hänen masentuvan, mutta hän puhuu siitä harvoin.
Hän ei puhu siitä perheelle.
Hänestä kai tuntuu, että meillä on omatkin murheemme.
Hän ei ole surrut kunnolla.
Minusta tuntuu, ettei hän halua kokea traumaa uudestaan.
Hänen pitäisi puhua, ellei perheelle, niin kaverille tai jollekulle.
Olet tyrmäävä.
Oletko ottanut lettejä, rastoja tai twist out -kiharoita?
- Olen ajatellut lettejä. - Ne sopisivat sinulle.
Olisit tosi söpö. Huikea idea.
Värjäisin tukan.
Puhu minulle lisää tuhmia.
Minkä väriseksi tahansa.
Haluan hätkäyttää TikTokin uudella tyylillä. Sopisiko nenälävistys?
Lävistetäänkö nenäsi? Uutena malliagenttinasi en ole ihan varma.
- Tan! - Niin, Jackie.
Puhumme nenälävistyksistä. Se olisi ohjelman ensimmäinen ja seksikäs.
Sitten hänen malliagenttinaan mietin... Olen tästä tosissani.
- Se rajoittaisi töitäsi. - Voi apua, en voi rajoittaa töitäsi.
Olet Yhdysvaltojen seuraava huippumalli. Ymmärrätkö, mitä ajan takaa?
Tiedätkö, mikä on Huippumalli haussa?
Nuoret tietävät ohjelman.
- Olen kuullut siitä. - Ja sinäkin pidät siitä, varmaan.
Se oli käsky eikä kysymys.
Pyhä Tyra!
- Älä välitä hänestä. - Ikävöin teitä jo.
- Speedy. Puhutaanko vaatteista? - Puhutaan.
Autoimme ohjelmassa erästä henkilöä pyörätuolissa.
Onko pukeutumisellesi rajoituksia?
En pidä shortseja.
Loukkaantumisen jälkeen jalkani laihtuivat enkä pidä niistä.
Mikä on tyylisi? Oletko muodikas nörtti -
vai tavoitteletko mittatilaustyötä tai katutyyliä?
- Katutyyliä. - Pelkästäänkö?
- Kokeilen eri tyylejä. - Hyvä.
Tennarit ovat kiinnostavinta asussasi.
- Voimme revitellä enemmän. - Totta.
Tyylini on persoonallisempi jouduttuani pyörätuoliin.
Olen saanut itsevarmuutta vaatteistani.
Mitä pidit ennen onnettomuutta?
Ehkä farkkuja,
halpaa kuvallista t-paitaa ja Vanseja.
Entä nyt?
Kauluspaitoja, räätälöityjä G-Nikeja, cargohousuja tai vastaavaa.
Ellet olisi pyörätuolissa, olisiko muoti yhtä tärkeää?
Ei oikeastaan.
Miksi siitä tuli juttusi?
Muodikkaat kuteet tuovat itsevarmuutta.
Minkä suhteen voimme auttaa häntä eniten?
Hänen pitää käydä ulkona enemmän. Hän on meneväinen luonne.
Hänen itsetuntonsa kaipaa kohennusta pyörätuolin takia.
Kiitos. Olet valottanut hyvin sitä, miten voimme tukea häntä tällä viikolla.
Arvostan sitä. Olet mahtava.
Jätit hänet hyviin käsiin.
- Mikä olit koripallossa? - Pelintekijä.
- Olit siis syöttäjä. - Niin.
- Ja olit nopea. - Kentällä olo oli mahtavaa.
High schoolin peleissä koko yleisö hurrasi nimeäni: "Speedy!"
Tein kolmen pisteen heiton, ja kaikki hurrasivat.
Koripallo oli tärkeä osa elämääsi. Mitä se on nyt?
Se ei tunnu samalta.
Katson sitä joskus,
vaikka kavereiden peliä, mutta kadehdin, etten voi pelata mukana.
- Halusitko ammattilaiseksi? - Halusin.
Se on aina ollut unelmani. Halusin myös collegeen.
Yliopiston jälkeen ammattilaiseksi.
- Mitä haluat nyt? - Olla motivaattori.
- Osaatko inspiroida tarinallasi? - Pikku hiljaa.
Tätisi mukaan et juuri avaudu.
Niin paljon kuin haluatkin inspiroida muita,
siihen asti, että pystyt avautumaan kokemuksistasi muille,
törmäät aina seinään.
Kuka auttaa sinua tunteidesi kanssa?
Se on...
Tunnetko ketään pyörätuolissa?
- En. - Etkö?
Onnettomuudesta lähtien... Olen kokenut tämän yksin, joten en tiedä...
Pidän kaiken vain sisälläni.
Ihmisistä tulee todellisia vaikuttajia, kun he voivat puhua tunteistaan -
ja kokemuksistaan.
Autan sinua pääsemään pisteeseen,
jossa voit olla haavoittuvainen ja aito itsesi,
jossa voit sovittaa menneisyytesi nykyisyyteen -
ja annat sen ohjata sinua ansaitsemaasi tulevaisuuteen.
Haluan olla varma elämästä.
Ymmärrän.
- Mennään sisälle. - Okei.
- Mitä teette? - Onko teillä suunnitelmaa? Karamo?
- On, onko sinulla? - Aina.
Minulla on kolme. Valitsen yhden tapaamiseemme mennessä.
- Entä sinulla? - Monta.
- Entä sinulla? - Iso suunnitelma.
Haluan kuulla sinulta, mitä toivot meiltä?
Tehkää parhaanne.
- Parhaamme. - Erinomainen vastaus.
- Teemme varmasti. Teetkö sinäkin parhaasi? - Teen.
- Oletko mahdollisimman avoin? - Olen.
Sovitatko mitä vain Tan käskee?
Speedy haluaa oppia huolehtimaan itsestään ja ravitsemaan itsensä.
Jos hän haluaa paistettua riisiä pihvillä, sehän passaa.
Autan häntä löytämään itselleen ainutlaatuisen tyylin,
joka kasvattaa hänen itsetuntoaan.
Speedyllä on uusi suhde kehoonsa. Ei ole helppoa laittaa itseään alttiiksi.
Tavoitteeni on kohentaa Speedyn itsevarmuutta.
Hänen asuintilanteensa on hankala.
Haluan näyttää, ettei hänen tarvitse tyytyä esteellisyyteen.
Hän haluaa inspiroida muita puhumalla kokemuksistaan.
Se edellyttää, että hän alkaa surra ja ymmärtää tunteitaan.
Tarvitsen apuasi. Voit auttaa sankariamme.
Speedyn pitää nähdä, että hänellä on tukiverkko,
joka voi samaistua häneen.
Tuletko tänne?
PÄIVÄ 2
- ÄLÄ ALIARVIOI NÄKYMISEN VOIMAA. - BRENÉ BROWN
Menemme ostoksille. Mitä siihen sanot?
Hyvä.
Valmiina?
Olen kuullut sinun puhuvan ajasta "ennen tuolia" ja "tuolin jälkeen".
Onko ajatusmaailmasi muuttunut paljon?
Onnettomuus muutti elämännäkemystäni.
Nyt yritän elää katumatta.
Yritän olla parempi ja jatkaa kasvua. Sellaisia juttuja.
- Saitko hällä väliä -asenteen? - Sain.
Miksi?
Olisin voinut kuolla, joten olen kokenut pahimman.
Mitä pahempaa voisi tapahtua?
Niinpä teen, mitä lystään. En välitä, mitä muut sanovat.
Välitäthän sinä muiden puheista, koska et käy enää ulkona.
Häiritseekö sinua kadulla, kun ihmiset tuijottavat?
Vähän joo.
Joku saattaa ohimennen kysyä, ammuttiinko minua.
Se sattuu. Ei kaikkia henkilöitä pyörätuolissa ole ammuttu.
Se tuntuu pahalta. Ei sellaista pitäisi kysyä.
- Siksikö pysyt enimmäkseen kotona? - Niin.
Voisiko asian kääntää päälaelleen -
ja ajatella, että annetaan ihmisille sitten tuijotettavaa?
Se olisi hienoa.
Häntä tuijotetaan tuli mikä tuli, emmekä voi estää sitä.
Haluan näyttää, että Speedy voi tyylillään ottaa tilan haltuunsa ja kääntää päät.
- Kehitetään tyyli, joka kuvaa sinua. - Selvä.
Speedy käyttää vaatteita monipuolisesti.
Näytän, että hän voi yhdistellä eri tyylejä yhdessä asussa.
Hän saa tyylin, jollaista kenelläkään muulla ei ole.
Valmiina?
Kyllä vain. Menisin ulos tässä.
- Värit erottuvat. - Olet viimeisen päälle tyylikäs.
Mitä sanot housuista?
Pidän väreistä ja siitä, että paljaat nilkat näkyvät.
- Näyttää hyvältä. - Minäkin tykkään.
Vaatteet eivät kuitenkaan saisi hangata pyöriä.
Kelpuuttaisit siis kireät housut, jotka eivät osuisi pyöriin.
- Niin. - Hyvä.
Tämä tyyli lievittäisi sosiaalisten tilanteiden pelkoani.
Kerro siitä lisää.
Kotona on ollut vaikeaa, kuten kerroin aiemmin.
Joskus en saa henkeä, kun ympärillä on paljon ihmisiä.
Sydän on hakata ulos rinnasta.
Nämä vaatteet lisäävät itseluottamustani olla ihmisten joukossa.
Jos pitäisin tällaisia kuteita, väki nyökyttelisi hyväksyvästi.
- Upea juttu. Sovitetaanko lisää? - Joo.
Hyvä.
Tulehan. Tulisitko tähän. Kiitos.
No niin, Speedy.
Tan, minun on pakko sanoa, että osaat asiasi.
- Tykkään. - Sepä hienoa.
Värit erottuvat.
Käytän aurinkolaseja harvoin. Voin lisätä ne tyyliini.
Ne ovat mukava lisä. Joskus ne viimeistelevät lookin täydellisesti.
Speedystä on tullut epävarma ihmisten ilmoilla.
Hän on nähtävästi innoissaan, ja ujous on tiessään.
Koko tunnelma muuttui. Se ilahduttaa minua.
- Tämä kääntää päät. - Näin on.
Mitä sanaa ikinä te nuoret käytättekään "makealle", tämä on sitä.
Lit.
Vai lit? Onko jokin asia lit vai littiä?
Lit tai siisti.
Olet lit ja ehdottoman siisti.
Kiitos paljon.
- Tuolla on ramppi. - Luojan kiitos.
Menemme suoraan. Oletko koskaan ollut tällä puolella?
En ole käynyt.
Olin suunnitellut muuta,
mutta kun pyysit paistettua riisiä tai pihviä,
innostuin, koska kasvosi kirkastuivat.
Haluan näyttää, miten helppoa paistettua riisiä on tehdä.
Se on pikku asemasi.
Näytän, miten inkivääri ja valkosipuli kuoritaan ja pilkotaan.
Kuori inkivääri lusikan nurjalla puolella.
Kuori koko inkiväärijuuri.
- Okei. - Täydellistä.
- Ei ihan täydellistä... - Melkein.
Tajusin, että hän on vasta nuori, eikä tiedä näitä juttuja.
Siitä tulee haaste.
Kaikki hyvin.
Ohjaa veistä kahdella sormella ja keinuta sitä.
Älä nosta veistä irti. Ei näin.
Pilko nämä vihannekset nyt samaan tapaan.
Veitsi toisessa kädessä, ja toisella pidät vihanneksia.
Varo veistä, koska se on terävä.
Tosi terävä.
Paistettu riisi on oiva proteiininlähde vihannesten kanssa.
Riisiä, lihaa ja kasviksia tulee samassa suhteessa.
- Proteiini on pahasta. - Sinähän halusit massaa.
- Haluankin. - Siihen me pyrimme.
En ole "speedy" kokki.
Nämä ovat kokkauksen perusteita.
Sitten proteiini.
Miten kokataan proteiini.
Täydellistä.
Kuinka se maustetaan.
Vähän seesamiöljyä. Siinä on paahteisen pähkinän makua.
Kevätsipulista saadaan makua.
Vähän suolaa soijakastikkeen muodossa.
- Kelpaako ympyrä? - Täydellistä.
Milloin muna lisätään, miten muna sekoitetaan.
Katson, ettei kuorta mene sekaan.
- Noin. - Teit sen.
Tätä tämä nuori mies tarvitsee.
- Kävin täällä äidin kanssa. - Niinkö?
Tulimme syömään hibachi-ruokaa.
Tärkeinä päivinä tulimme tänne syömään.
Joskus tulimme vain huvin vuoksi.
- Mitä tilasit mieluiten? - Hibachi-riisiä, pihviä ja kanaa.
Tykkään yum yum -kastikkeesta.
Yum yum -kastike kuuluu ehdottomiin suosikkeihini.
Ilman äitiään Speedyn pitää oppia huolehtimaan itsestään.
Tosi hyvää.
Aika pirun hyvää.
- Kiitos, että opetit minua. - Pärjäsit hienosti.
Se kertoo itsenäisyydestä,
kun pystyy tekemään kestävän aterian itselleen.
On tärkeää, että syön.
Se on tosi tärkeää minun tilassani.
Aivan. Puhuit massan kasvattamisesta.
Mitä ongelmia sinulla on sen suhteen?
Onnettomuuden jälkeen -
ruoka ei ole oikein maittanut.
Se liittyy selkäydinvammaan.
Joskus otan ruokahalua lisääviä lääkkeitä.
Speedy on todellakin joutunut sopeutumaan.
Hänen pitää kiinnittää huomiota meille itsestään selviin pikkuasioihin.
Yritän treenatessa kasvattaa lihaksia,
mutta en syö tarpeeksi, jotta massa kasvaisi.
Lihasten kasvu edellyttää massaa.
Jos se on tavoitteesi, syö tätä pari kertaa viikossa.
Pihviä, munia ja porkkanoita.
Olen tosissani. Alan tehdä tätä useammin kotona.
Muistin, miten hauskaa tämän laitto on.
Tiedätkö, mikä ei ole hauskaa? Tiskaaminen.
PÄIVÄ 3
ÄLÄ ANNA SEN, MIHIN ET PYSTY, HAITATA SITÄ, MIHIN PYSTYT. - JOHN WOODEN
Käy peremmälle. Tervetuloa.
Kulta! Ikävä kyllä sinulla on todella kuumat kasvot.
Se ei ole syytäsi. Se on tosi söpöä.
Puhuimme leteistä. Upeat kuumat letit ovatkin mieleeni.
Puhuimme myös väreistä. Mitä siihen tulee,
tykkään värikkäistä hiuslisäkkeistä, koska niin hiuksia ei tarvitse valkaista -
eikä värjätä jatkossa.
Mahtava ystäväni auttaa lettien kanssa.
Joskus trimmaan kulmakarvani parturissa.
Trendikästä.
Entä pikku leukapartasi?
Sen minä pidän. Se alkoi vasta kasvaa.
Pidän sen!
Se on parikymppisyytesi juttu.
Selvä. Mennään pesemään hiukset.
Olet niin söpö. Mennään.
Tämä on Speedyn ensimmäinen parturi onnettomuuden jälkeen.
Parin vuoden hiusten kasvu.
Kyllä, kuningas, relaa.
Tekemistä on paljon, mutta on mukava juhlistaa Speedyä.
Älä huoli. Tästä tulee söpö.
- Tulee mieleen Lil Nasin föönaus. - Kuin olisin saanut sähköiskun.
Tämä upea muotoilu on tyylikäs ja klassinen, mutta myös ajankohtainen.
Mene ulos blondeine raitoinesi. Et saa pokaamiselta hetken rauhaa.
- Ehkä. - Ei epäilystäkään. Se on varmaa.
Speedy on tosi vahva ja rohkea.
Haluan syytää hänelle rakkautta.
Letit kestävät kolme viikkoa.
Ehdottomasti. Sen jälkeen pitää letittää uusiksi.
Autan häntä tuntemaan itsensä komeaksi ja itsevarmaksi.
- Miltä näyttää? - Tosi hyvältä. En kestä.
Se rohkaisee häntä lähtemään kylille. Hän ansaitsee sen.
Tämä tulee leuan alle.
En tiennyt, että lettien päälle tulee kääre.
- Opit uutta tänään. - Niin tein.
Mikä on intohimosi?
Treenaaminen on intohimoni. Voisin olla ohjaaja.
Ehdottomasti voisit.
- Voisin olla valmentaja. - Ehdottomasti voisit.
Yritän vielä selvittää kaikkea.
Ei sinun kaikkea tarvitse selvittää.
Sinulla riittää tekemistä pelkästään hiljattaisen traumasi kanssa.
Pysy avoimena sille, mitä maailma tuo tullessaan.
Sinussa on paljon lahjakkuutta ja potentiaalia.
Se on työn alla.
Yritän olla avoimempi ja suorempi.
Etkö halua olla haavoittuvainen tunteistasi?
Haluan olla haavoittuvampi ja antaa ihmisten auttaa.
Haluan puhua tilanteestani enemmän.
En puhu siitä nyt.
Tuntuu oudolta puhua siitä perheen kanssa.
Oletko koskaan ollut terapiassa tai harkinnut sitä?
En, mutta...
Avun pyytäminen vaatii vahvuutta.
Elän hivin kanssa. Sain sen parikymppisenä.
Olin tosi masentunut.
Tarvitsin terapiaa. En halunnut pyytää apua, mutta se auttoi.
Masentuneena mietin paljon, mitä järkeä missään oli.
Opin elämästä, että kivuliaista kokemuksista pitää löytää tarkoitus.
Ammattilainen voisi auttaa sinua käsittelemään tunteitasi.
Joskus pidämme avun pyytämistä ja haavoittuvuutta heikkoutena.
Oikeasti se on kaikista suurinta vahvuutta.
Tarkoituksesta puheen ollen, letit ovat valmiit. Onko meitä mahtavampaa nähty?
Vaikken samaistu Speedyn traumoihin,
voin samaistua sairastumiseen, masennukseen -
ja siihen, ettei tästä tarvitse selvitä yksin.
Katso linssiin ja anna kameralle suukko.
En pysty.
Pystythän! Olet TikTok-tähti. Siihen täytyy tottua.
Muruseni, moiskauta nyt maailmaa.
Etkö halua iskeä katsojille silmää?
Kultaseni, ihan tajutonta.
Olet herttaisin ja mukavin poika ikinä. Pidä siitä kiinni.
Meidän on keskityttävä. Näet nyt uuden ilmeesi.
Oletko valmis? Kolme, kaksi, yksi.
Tässä on uusi sinä.
- Okei. - Eikö vain?
Pidän tästä.
Malliagentti, joka katsot ohjelmaa, koputan ruutuasi, koska Speedy on upea.
Kukaan ei ole ikinä edes haaveillut olevansa näin kuuma.
Nyt kelpaa lipoa huulia. Juuri noin.
- Mitä? - Voi apua.
Speedy pitää näkemästään.
Ensi kerralla saat antaa mallienergiasi vähemmällä työllä.
Okei.
Näen itseluottamuksen kasvaneen.
Se lämmittää queer-sydäntäni.
Jo oli söpöä!
FAB FIVEN PÄÄMAJA NEW ORLEANS, LA
- Onpa mukavaa. - Eikö olekin?
Tässä me olemme joku päivä.
Arvatkaa, kenet kutsuin!
- Hei! - Hei, Wesley.
Se on Wesley!
Hei, kaikki!
NELOSKAUDEN SANKARI
Speedy ei tunne muita liikuntavammaisia.
Hänen pitää tavata joku, joka ymmärtää hänen kokemuksiaan ja voi antaa neuvoja.
Siksi kutsuin Wesleyn.
Opetan vammaisille ihmisille,
että he saavat pyrkiä erilaisuuteen ja olemaan sinut itsensä kanssa.
Olen uusi ihminen tänään.
Haluan kaikkien tietävän, että olen vammainen, mutten oikeasti.
Emme olekaan nähneet sitten Family Feudin rökityksen.
Hei, kultaseni.
Katsohan sinua. Näytät hyvältä.
Olet menestynyt.
Mitä kuuluu? Siitä onkin aikaa.
Elämä on hienoa.
Olen tutkinut paljon itseäni ja tunnen oloni vapaammaksi kuin koskaan.
Mitä järjestöllesi kuuluu?
Disabled But Not Really kukoistaa.
Olemme päässeet monille uusille alustoille.
Sana on levinnyt. Olen innoissani.
Kun tapasimme Speedyn, tiesin, että sinua tarvitaan täällä.
Kukaan muu ei voi samaistua häneen ja opastaa häntä kuten sinä.
Odotan tapaamistamme innolla.
Hiuksesi näyttävät hyvältä.
Tule sisään. Haluamme, että tapaat ystävämme.
Tunnetko Wesleyn?
Miten menee?
Hei, kaveri.
Miten menee?
Mitä kuuluu? Näytät komealta.
Pyysin Wesleyn tänne,
koska ajattelin, että tarvitset jonkun, jolle puhua,
joka ymmärtää, miten yrität inspiroida muita äänelläsi,
ja joka voi opastaa, miten pääset tämän yli ja alat parantua.
Tutkin sinua ja TikTokiasi.
Olet aktiivinen somessa, ja siitä voi tulla hieno juttu.
Juhlistin kymmenettä vuottani tänä vuonna. Sinäkin juhlistat vammaasi vielä.
Toivotko oppivasi Wesleyltä mitään, kun hän on täällä?
Joo.
Puhuin sosiaalisten tilanteiden pelostani.
Kun menen juhliin tai ravintolaan, kaikki tuijottavat.
- Anna heille tuijotettavaa. - Niin minäkin sanoin eilen.
Näkövinkkelistä kiinni.
- Mennäänkö sitten? - Nähdään pian.
Halusit muuttaa pois.
Tänään viemme sinut Wes-sedän kanssa katsomaan asuntoja.
Hän saa kertoa, mihin sinun pitää kiinnittää huomiota.
Minä voin puhua sisustuksesta. Oletko innoissasi?
Haluan näyttää Speedylle, että hän voi löytää esteettömän kodin -
ja elää itsenäistä elämää.
Ensiksi kiinnitän huomiota ympäristöön.
Löytyykö esteettömiä parkkipaikkoja ja ramppeja?
Nykyisin puhutaan siitä, että ympäristön pitää sietämisen sijaan juhlistaa meitä.
Jos alueella on paljon esteitä -
ja vain asunto on esteetön, en voi elää vapaasti.
Aivan.
Tuohon rakennukseen meidän pitäisi mennä.
Ihanko tosi?
- Eikä! - Niin.
Näin käy tämän tästä.
Ei tältä jalkakäytävältä pääse etuovelle.
En näe esteetöntä paikkaa.
Otan tämän ruudun, koska se vaikuttaa helppopääsyisimmältä,
vaikkei esteetön olekaan. Ensimmäinen takaisku.
HÄTÄTILASSA KÄYTÄ PORTAITA
- Tässä asunto on. - Selvä.
Mikään tästä ei vaikuta...
Esteettömältäkö? Ei olekaan.
- Mikro. - Se on korkealla.
Kaapit!
Asunto on kalustettu.
Näistä huonekaluista ei tosin ole iloa. Et mahtuisi liikkumaan.
Makuuhuone.
Oviaukko on vähän kapea, mutta mahtui.
Kylppäri on ongelma.
- Pyörätulia ei saa sinne. - Kokeillaan.
Ei onnistu millään.
Onko asunnossa mitään hyvää?
Komerossa on yksi hyvä puoli. Osa telineistä on alhaalla.
- Ainakin yksi niistä. - Suurin osa ei ole.
Eikä sisään mahdu. Kunhan yritin keksiä jotain hyvää...
Kolme parkkipaikkaa.
ESTEETÖN SISÄÄNKÄYNTI
- Katsokaa tätä. Se on hyvä merkki. - Ehdottomasti.
Kiva.
Katsokaa matalia työtasoja!
Moni kaapeista on korkealla.
Tämä on hyvä.
Aina kannattaa katsoa, että lieden nupit ovat edessä.
Jos ne ovat takana, niihin pitää kurkottaa kuuman lieden yli.
- Voit polttaa kätesi. - Tein niin vuosia.
Opin tämän sinulta. En ajatellut sitä aiemmin.
Kiva ja avoin olohuone. Käytävä on leveä.
Tosi hyvä.
- Tässä on makuuhuone. - Kiva.
Kaapissa kaikki on matalalla.
Kengät voi laittaa hyllylle.
- Ja tässä on kylpyhuone. - No, hitto!
Se on aika tilava.
Tilavuus on tärkein asia.
- Altaan alle pääsee pyörällä. - Yletätkö?
Hienoa. Hyvä.
Amme...
Amme on siinä ja siinä. En suoraan sanoen ole ihastunut.
Ei kädensijoja.
- Edestä täytettävä pesukone ja kuivain. - En saa auki.
Olisi parempi, jos luukku aukeaisi toiseen suuntaan.
Älä tyydy vähempään. Ansaitset saman esteettömyyden kuin muutkin.
Ehdottomasti.
PÄIVÄ 4
EI OLE SUUREMPAA TUSKAA KUIN KERTOMATON TARINA. - MAYA ANGELOU
Olin ennen kuin nuo lapset.
- Olit siis tuollainen. - Niin.
Aamusta iltaan tekemässä koreja ja pelaamassa muita vastaan.
Joskus kaduttaa ja toivon, että voisin palata tekemään asiat toisin.
Äiti paasasi minulle joistakin jutuista.
- Mistä? - Että ahkeroisin ja ponnistelisin enemmän.
Arvostin äitiä, koska hän tuki koripallounelmiani.
Tavoitteeni oli ostaa äidille talo, mutta suunnitelma ei toiminut.
Oletko surrut kunnolla äitisi kuolemaa -
ja liikuntakyvyn menettämistä jaloistasi?
En oikeastaan.
Miksihän et tee sitä?
Yritän olla ajattelematta asiaa.
Mitä pelkäät tapahtuvan, jos alat käsitellä surua?
En oikein osaa selittää sitä.
Meillä on aikaa.
En voi päästää sinua menemään, ellet ole jotenkin ilmaissut tunteitasi.
Yritän ohjata sinua tielle, jossa voit kivun hetkinä puhua tunteistasi.
Onnettomuuteni takia, äidin näkeminen...
En ollut ennen nähnyt kuolemaa omin silmin.
Äidin näkeminen sellaisena oli kamalaa.
Äitini ja tätini näkeminen.
Näet ne mielikuvat.
Niin. Tuskin voin ikinä käsittää.
Jotain niin traagista tapahtui ahkerille ja hyville ihmisille,
jotka eivät häirinneet ketään. En voi ymmärtää sitä.
- Syytän Jumalaa. - Syytätkö?
Tein kaiken oikein elämässä. En joutunut vaikeuksiin. En ollut pahis.
Että minulle äkisti sattui jotain sellaista...
Kuinka usein kysyt, miksi sinä?
Yritän pitää lipun korkealle, mutta niitäkin päiviä tulee vastaan.
Muutaman kerran olen miettinyt itsemurhaa.
Oletko?
Katsoin itseäni peilistä ja aloin itkeä. Minun on elettävä näin ikuisesti.
- Anteeksi. Se on... - Ei hätää.
Se on raskasta.
En ole puhunut tästä aikoihin.
- Anteeksi. - Suotta pyydät anteeksi.
Anna tulla vain. Et ole surrut näin aiemmin.
Tunnustat vihasi.
Et ansaitse elää elämääsi vihaisena.
Sinun pitää pystyä sanomaan, että olet tarpeeksi vahva -
päihittämään nämä kielteiset tunteet,
vaikka se on rankkaa ja vaikeaa ja joskus taisteleminen on uuvuttavaa.
Pystyt siihen.
On tarpeeksi vaikeaa olla musta nuori mies tässä maassa.
Speedy oli tehnyt kaikkensa -
pysyäkseen sillä polulla, jolla hänen äitinsä halusi hänen olevan.
Se hetki hajotti hänet.
Jos näet minun joskus tuijottavan tyhjyyteen,
olen uppoutunut muistoihini tai jotain sellaista.
Haluan löytää jonkun, jolle voin puhua.
Ala ottaa askelia siihen suuntaan,
että voit alkaa surra ja parantua.
Ala anna tämän jäädä tähän.
Speedyn pitää ymmärtää, ettei menetys estä kaunista tulevaisuutta.
Sellainen on paranemisen ja surun matka, ja tiedän, että hän pääsee perille.
Toin sinut tänne, koska halusin pelata.
Kutsuin ystäviä pelaamaan kanssamme.
- Pelataan. - Katsotaan, oletko vielä haka.
- Ehkä. - Ehkä vai?
Miten menee?
En ole pelannut sitten nelosluokan.
- Luulitko minun lähteneen? - Luulin.
Pelataan kaksi kahta vastaan.
Rökitämme heidät.
Sitä ennen, hankin sinulle nämä vyöt -
rintakehän ympärille.
Jos olet valmis pelaamaan, voit kokeilla sitä.
- Onko se rintakehätuki? - On.
Minulla on C8-tason vamma. Vamma on rinnasta alaspäin.
Keskivartaloni on heikentynyt vammasta.
- Onko se hyvin? - Jep.
- Valmiina? - Minua pelottaa. Entä teitä?
Olen valmiina rökittämään.
Speedyä pelotti vähän. Koripallo pyörätuolissa olisi erilaista.
Valmiina?
Pidä itsevarmuus.
Mitä teet?
- Mitä? - Sinne meni.
Kun Speedy pääsi kentälle, pelko hävisi ja koripalloilija palasi.
Ei tule koria.
Menoksi sitten.
- Estä hänet! - Olen kanadalainen. Tuntuu pahalta estää.
Layup!
Vihdoin näimme ilon kipinän.
Tunteiden purkaminen -
innosti Speedyä palaamaan kentälle ja pitämään hauskaa taas.
Hienoa.
Korinheitto hallussa. Taito ei katoa.
Mies osaa pelata korista.
Taito hallussa.
En olisi voinut lähteä keskustelematta -
selkäydinvamman lisäksi matkastasi.
Samaistun kaikkiin kokemuksiisi.
Vammauduttuani podin itsevihaa, masennusta ja itsemurha-ajatuksia.
Heräsin joka yö ja hakkasin jalkojani.
En voinut sille mitään.
Karamo puhui siitä.
Miksi hyville ihmiselle kävi jotain niin traagista?
En tiedä, mitä tein väärin.
Niin. On tärkeää kysyä, miksi juuri sinä,
mutta sinun on myös tärkeää muuttaa näkökulmaasi.
Miksi haluaisin elää niin?
Sitten kysyin, miksi ei.
Elämäni on mahtavaa. Niin ei olisi, ellei jalkojani olisi viety minulta.
Kaikki on toisin, mutta siinä se kauneus piilee.
Puheesi ovat jo tosi positiivisia, mutta sinun pitää uskoa niihin.
Jotta voit hyväksyä tapahtuneen, sinun on löydettävä rakkaus itsestäsi -
ja sitten uudesta elämästäsi.
Monet ihmiset odottavat johdatustasi.
Älä anna haasteiden estää sinua olemasta sellainen kuin voit olla.
Vain sinä voit voittaa itsesi.
Täällähän puhutaan viisaita. Pidän Wesleyn viisauksista.
Tämä ei ole keskustelujemme loppu.
Aion tehdä paljon kanssasi auttaakseni sinua.
Sinussa on paljon potentiaalia. En malta odottaa, mitä hienoa siitä tulee.
Se on upea juttu. Upea olet sinäkin.
- Samoin. - Täällä ollaan.
- Kiitos teille. - Samoin.
- Olen helkkarin iloinen, että tapasitte. - Minäkin.
Taco-aika. Speedyn tuntien tykkäisit kai enemmän hibachista.
UUSI SPEEDY
ÄLÄ KATSO, KUKA OLET TÄNÄÄN VAAN KUKA VOIT OLLA HUOMENNA. - WESLEY HAMILTON
Tuolla Bobby on.
- Mitä Bobby täällä tekee? - Hei, Bobby.
- Hei, lapset. - Mikä meno?
Saitko sen? Selvä.
Autan sinua. Varo päätäsi.
Oletko hyvin?
Kiitos.
Sitten mentiin.
Et voisi näyttää söpömmältä?
- Tunnistatko tämän auton? - Se on minun.
Autosi on täällä, koska se on uusi parkkipaikkasi.
- Oikeasti? - Hankimme sinulle asunnon.
Ensi vuoden vuokra on maksettu.
Kiitos. Halataan.
- Kiitos. - En malta odottaa.
Hullua. Yritän olla itkemättä. Kiitos kaikille.
- Ei kestä. - Ilman muuta, Speedy. Ansaitset tämän.
Äitisi opastaa meitä. Hän ohjaa joka askelta.
Uskon sen.
Hän katsoo sinua onnellisena.
- Kiitos. Saanko toisen halin? - Voit!
Arvostan tätä.
Otetaanko ryhmähali tässä sadan asteen helteessä?
Kiitos kaikille.
18-vuotiaana hänen unelmansa vietiin hetkessä.
En voi kuvitella, mitä tämä poika koki,
mutta olen iloinen, että hänellä on nyt hymy kasvoillaan.
- Onko se tämä? - Kas niin.
Voi luoja!
Eikä.
Tosi söpöä.
Teitte taikojanne!
Säädin paria juttua.
Käänsin kaappia lavuaarin alta, että sitä on helpompi käyttää.
Asensimme monia juttuja helpottamaan elämääsi.
Alexa, laske olohuoneen verhot.
Hyvä on.
Mitä?
Luulin sitä vitsiksi!
Alexa, sammuta olohuoneen valot.
Hyvä on.
Minäkin haluan.
Laitoin sovelluksen valmiiksi. Voit käyttää kaikkea siitä käsin.
Selvä.
Speedy halusi oppia tekemään riisiä pihvillä lempiravintolassaan.
En ole pitänyt mistään laitteesta enempää kuin tästä.
Paras riisikeitin ikinä. Siihen voi laittaa jyviä, kauraa.
- Kaurasta puheen ollen... - Fantastista.
Katsotaanko lisää?
Haluan näyttää kylpyhuoneen.
Edestä ladattava pesukone. Saat olla aikuinen ja pestä pyykkisi.
Voit ajaa pyörätuolilla suihkuun, joten et tarvitse kenenkään apua.
Voi hyvänen aika.
Sen kuin rullaan suihkuun.
Minun piti siirtyä kahden tuolin kautta suihkuun.
- Tämä säästää paljon aikaa. - Aikaa ja energiaa.
Mahtavaa.
Laitoin oven tilalle verhot, jotta ovi ei olisi enää tiellä.
Ihan mahtavaa. En ole nähnyt vastaavaa.
En ole nähnyt tällaista sänkyä. Näyttää avaruusalukselta.
Kiitos, Bobby.
Tämä helpottaa elämää.
Kaappisi. Se on hauskimmasta päästä.
Hullua.
Näytät pitävän väreistä niin paljon, että hankimme niitä kunnolla.
Kaupassa näytit pitävän tästä,
joten hankimme sinulle värikkäitä ja leikkisiä neuleita.
- Tuo. - Eikö olekin hyvä?
Erilaisia housuja. Ne ovat kireitä, eivätkä osu pyöriisi.
Lopuksi, valtavasti paitoja.
Mitä milloinkin haluat laittaa päälle.
- Pukeudutaanko? - Joo.
- Oletteko valmiina näkemään Speedyn? - Olemme.
Tule ulos, Speedy!
Sairasta.
Pidän väreistä.
Nyt on raikas meno!
En tiedä, pidänkö paidasta vai koruista enemmän. Sinä hehkut.
Valloitus. Valloitus, ei muodonmuutos.
Hyvin sanottu.
Kun haluat esitellä upeita lookkejasi, tuossa on TikTok-kulmasi.
Puhelin menee telineeseen.
Odotan videoitasi innolla.
Näytät uskomattomalta.
- Kiitos. - Niin komea.
Minulla on vielä yksi yllätys katolla.
Menkää katolle. Nähdään siellä.
Juttelemme sitä ennen.
En voi kuvitella, mitä olet kokenut.
Olet ollut mukava ja upea nuori mies kaiken aikaa.
Olen pystynyt puhumaan sinulle.
Eilen näit minun itkevän. En ole itkenyt vähään aikaan.
Näytän TikTokissa kamppailuni, mutten paljasta ajatuksiani.
Älä menetä haavoittuvaisuuttasi. Siitä saat voimasi.
Se vie sinut sinne, minne pitää.
- Onko selvä? - On. Lupaan.
No niin, mennään yläkertaan.
Tykkäät varmasti viimeisestä yllätyksestä.
Kutsuin perheesi.
Näytät hyvältä!
Odota. Lay'lani!
SPEEDYN TÄDIT
Kultaseni!
Meillä on yllätys.
SPEEDYN SERKKU
Uusi uima-allas.
Uusi allas!
Mitä tapahtui?
Näytät hyvältä. Pidän tästä.
Hyvältä näyttää.
Näytähän.
- Sillä lailla. - Näytät hyvältä.
Meillä on tämä pieni perinne.
Saat pohtia kaikkea, mitä olet oppinut kanssamme.
Mieti, minne menet jatkossa.
Kysyt itseltäsi, miksi juuri sinä. Tässä kohtaa määrität vastauksen itse.
Miksei minä? Annoitte uuden näkökulman, kuten Wesley.
Onnettomuus muutti elämäni.
Jospa se muuttikin elämääni myönteiseen suuntaan.
Katson siltä kantilta, että sain uuden elämän.
Suret sitä elämää, joka sinulla piti olla.
Mitä enemmän annat uudelle elämällesi tarkoitusta,
sitä enemmän paranet etkä sure vanhaa elämääsi.
Vapautamme perhosia äitisi ja tätisi kunniaksi,
jotta he seuraavat sinua ympärilläsi.
- Vapautetaan ne. - Rakastan sinua, äiti.
Ovatpa kauniita.
Ne ovat nättejä.
Perhosia!
Kaunista.
Onpa mukavaa.
Vapauta ne.
Mikäs sinuun laskeutui.
Se tykkää lenkkaristasi.
Koske vain, Lay-Lay.
- Tässä vaiheessa meidän on hyvästeltävä. - Ikävä kyllä.
Pääset viettämään laatuaikaa perheesi kanssa uudessa kodissasi.
Selvä.
Olet uskomaton nuori mies.
Speedy ei halunnut olla taakaksi. Puhukaa keskenänne. Jatkakaa jakamista.
- Olette mahtavia. Kiitos. - Samoin.
Toivottavasti pysymme yhteydessä.
Ehdottomasti.
- Jatka menoa. - Kiitos, Karamo.
Suru ei mene päivässä ohi.
Se vie aikaa, ja Speedy on matkalla.
Iso hali! Tulkaa, kaikki.
Onpa täällä mukavaa.
Vaatteet, hiukset, tämä kaunis asunto -
tai edes kokkaamisen opettelu -
eivät yhtäkkiä ratkaise hänen ongelmiaan.
Voin vain toivoa, että annoimme hänelle joitakin työkaluja toivoa varten.
Makuuhuone kruunasi kaiken.
Iso sänky. Onpa mukavaa!
Nämä kuvat!
Itselleen ja kokemuksilleen pitää antaa arvoa.
Speedy on opettanut minulle paljon armollisuudesta,
vahvuudesta ja rohkeudesta.
Näytän yhden jutun.
Alexa, avaa makuuhuoneen verhot.
Hyvä on.
Kappas vain!
Hän pystyy mihin vain, jos vain päättää niin.
Taivas on rajana. Koko maailma on hänen.
Rakastan tätä paikkaa.
Hän pitää siitä.
Mitä seuraavaksi?
Kuka tietää? Minä en.
Jotain suurta se on.
Terve, TikTok! Onnekseni sain tämän upean tilaisuuden.
Opin, että suru on tärkeä osa parantumista.
Itselleen pitää pysyä uskollisena, eikä saa luovuttaa,
kun elämä ottaa koville.
Jos ei sure kunnolla, elämänsä ja mielensä kadottaa helposti näkyvistään.
Sitä soimaa itseään.
Elämä on ollut minulle yhtä vuoristorataa,
mutta tässä minä yhä porskutan menemään.
Olen valmis kertomaan tarinani.
VAMMAISUUDEN NÄKYVYYS
Vammaisuus vaikuttaa kaikkiin jossain vaiheessa elämää.
Oma tai läheisen elämä voi muuttua kertaheitolla.
Kaikki vammat eivät näy.
Yhteistä on se, että haluamme tulla nähdyiksi.
Olemme ihmisiä, emme vain vammaisia.
Kaikki ansaitsevat kunnioitusta.
Aamen. Niin sitä pitää, superstara!
Tekstitys: Tiina Valjanen